Սուրեն Ավետիսյան

Սուրեն Հարությունի Ավետիսյան (), հայ խորհրդային փիլիսոփա։ Փիլիսոփայական գիտությունների դոկտոր (1971), պրոֆեսոր (1973)։

Կենսագրություն 
Ծնվել է փետրվարի 6-ին, Աշտարակի շրջանի Օհանավան գյուղում։ Ավարտել է Երևանի պետական համալսարանի ֆիզիկամաթեմատիկական ֆակուլտետը (1954)։

1966-1969 թվականներին եղել է Երևանի հեռակա մանկավարժական ինստիտուտի ֆիզիկամաթեմատիկական ֆակուլտետի դեկան, մաթեմատիկայի ամբիոնի դոցենտ և ապա պրոռեկտոր, 1969-1971 թվականներին ՀԽՍՀ ԳԱ փիլիսոփայության և իրավունքի ինստիտուտի գիտական քարտուղար։

1972 թվականից՝ ՀԽՍՀ ԳԱ փիլիսոփայության ամբիոնի վարիչ։ Զբաղվում է ժամանակակից բնագիտության և մաթեմատիկայի փիլիսոփայական պրոբլեմների ուսումնասիրությամբ։

Երկեր 
 Տարածության ու ժամանակի պրոբլեմը հարաբերականության տեսության լույսի տակ, Երևան, 1963։
 Մաթեմատիկան և իրականությունը, Երևան, 1966։
 Մաթեմատիկական տրամաբանության հիմնական տարրերը, Երևան, 1969։

Ծանոթագրություններ 

Հայ փիլիսոփաներ
Փիլիսոփայական գիտությունների դոկտորներ
Հայ պրոֆեսորներ